Yaxchilan

Yaxchilan (ponekad navođen i kao Menché i Grad Lorillarda) je drevni majanski grad smješten na obali rijeke Usumacinta u današnjoj meksičkoj državi Chiapas. U kasnom klasičnom periodu Yaxchilan je bio jedna od najmoćnijih majanskih država duž rijeke Usumacinta, sa gradom Piedras Negras kao glavnim suparnikom. Arhitektonski stilovi u podložnim gradovima/oblastima Usumacinte pokazuju jasnu granicu između dva kraljevstva. Yaxchilan je bio veliki grad i važno središte u klasičnoj eri. Dominirao je manjim gradovima kao Bonampak, a uz dugogodišnje suparništvo sa Piedras Negrasom neko vrijeme je ratovao i sa Tikalom; također je bio suparnik Palenquea, sa kojim je Yaxchilan ratovao 654. Danas se na mjestu grada nalazi niz prilično dobro sačuvanih građevina. Na njima se nalaze natpisi koji, uz brojne stele, daju dobre podatke o historiji vladara grada. Drevno ime za grad je Pa' Chan. Današnje ime Yaxchilan znači "zeleno kamenje" na majanskom. Napomene Literatura